Ο **Τέγκμπα Οθέλο Χάντερ** (αγγλικά: *Tegba Othello Hunter*) (Ουίνστον-Σάλεμ, 28 Μαΐου 1986), είναι Αμερικανό-Λιβεριανός πρώην καλαθοσφαιριστής, ο οποίος αγωνιζόταν ως σέντερ / πάουερ φόργουορντ.

Σταδιοδρομία
------------

### Γυμνάσιο και Κολέγιο

Ο Χάντερ ξεκίνησε να παίζει μπάσκετ, στο γυμνάσιο της περιοχής του, το *Richard J. Reynolds High School*. Κατόπιν πήγε σε κολέγιο της Φλώριδας, το Hillsborough, για δύο χρόνια και, αργότερα, έγινε μέλος του πανεπιστημίου του Οχάιο. Εκεί, έκανε έναν καλό κολεγιακό τελικό, με συμπαίκτη τον Κώστα Κουφό κ.ά. Εκείνη η ομάδα ονομάστηκε «Thad Five». Μετά από την καλή του εμφάνιση εισήχθηκε στα NBA Ντραφτ του 2008, αλλά δεν επιλέχθηκε από καμία ομάδα.

### Επαγγελματική σταδιοδρομία

Ο Χάντερ δοκιμάστηκε από τους Ατλάντα Χοκς, στο *summer-league*, αφήνοντας πολύ καλές εντυπώσεις (13,2 πόντους και 6,3 ριμπάουντ). Έτσι κέρδισε το πρώτο του επαγγελματικό συμβόλαιο. Υπογράφοντας στις 11 Αυγούστου του 2008 με τους Χοκς και, παραμένοντας εκεί, έως τον Ιανουάριο του 2010.

Αργότερα ο Χάντερ θα ενταχθεί στην ομάδα του Ηλυσιακoύ ενώ θα συνεχίσει να δοκιμάζει σε διάφορα Ευρωπαϊκά πρωταθλήματα, όπως το ουκρανικό, το ισπανικό και το ιταλικό με τις Ντιναμό Σάσαρι και Μοντεπάτσι Σιένα.. Αγωνίστηκε επίσης δύο φορές στο κινέζικο πρωτάθλημα.

Στις 28 Ιουλίου του 2014 επέστρεψε στο ελληνικό πρωτάθλημα υπογράφοντας συμβόλαιο με τον Ολυμπιακό.

Το καλοκαίρι του 2016 ανακοινώθηκε από την Ρεάλ Μαδρίτης για τα επόμενα δυο χρόνια. Τη σεζόν 2016-17, μέτρησε 7,6 πόντους και 4,5 ριμπάουντ σε 35 συμμετοχές στην Ευρωλίγκα.

Μετά από ένα χρόνο στην Ισπανία πήρε μεταγραφή για την ΤΣΣΚΑ Μόσχας στην οποία έκλεισε για δυο χρόνια. Στις 19 Μαΐου 2019, κατέκτησε για πρώτη φορά την Ευρωλίγκα. Τη σεζόν 2018-19 είχε στην Ευρωλίγκα 7,7 πόντους και 4,3 ριμπάουντ κατά μέσο όρο. Τον Ιούνιο του 2019, αναδείχτηκε για δεύτερη φορά πρωταθλητής στην VTB Λίγκα.

Στις 16 Ιουλίου 2019, ανακοινώθηκε επίσημα από την Μακάμπι Τελ Αβίβ για τα επόμενα δύο χρόνια (1+1). Στις 30 Ιανουαρίου 2020, έφτασε τους 1.500 πόντους στην Ευρωλίγκα. Στις 3 Φεβρουαρίου ανακοινώθηκε η επέκταση του συμβολαίου του μέχρι το 2022. Τη σεζόν 2019-20 είχε 10 πόντους, 6,4 ριμπάουντ και 1,3 ασίστ σε 21 αγώνες της Ευρωλίγκα. Τον Ιούλιο, κατέκτησε το Πρωτάθλημα Ισραήλ για πρώτη φορά στην καριέρα του. Τον Γενάρη του 2021, βρέθηκε στην κορυφή με τις καλύτερες τάπες του πρώτου μισού της Ευρωλίγκα. Στις 17 Ιουνίου 2021, κατέκτησε για δεύτερη φορά το Πρωτάθλημα Ισραήλ, αφού η Μακάμπι νίκησε στη σειρά των τελικών την τη Χάποελ Γκαλίλ Γκιλμπόα με 2-1. Τη σεζόν 2020-21, κατέγραψε 8 πόντους με 52% στα δίποντα, 5.3 ριμπάουντ και 1 τελική πάσα κατά μέσο όρο σε 27 συμμετοχές στην Ευρωλίγκα. Στις 24 Ιουνίου, αποχώρησε από την ισραηλινή ομάδα.

Στις 21 Ιουλίου 2021, ανακοινώθηκε από την Μπάγερν Μονάχου. Τη σεζόν 2021-22 στην Ευρωλίγκα μέτρησε σε 35 αγώνες 7,7 πόντους, 5,0 ριμπάουντ, 1,1 ασίστ και 10,2 PIR κατά μέσο όρο. Στις 4 Ιουλίου 2022, ανανέωσε το συμβόλαιό του για ακόμα μια χρονιά. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78, με τον ίδιο να έχει 6 πόντους.

Στις 30 Αυγούστου 2023, με ανάρτηση στα μέσα κοινωνικής δικτύωσης έριξε τίτλους τέλους σε μια μεγάλη καριέρα δεκαπέντε χρόνων, σε ηλικία 37 ετών. Στην Ευρωλίγκα μέτρησε συνολικά κατά μέσο όρο 8.2 πόντους και 5.2 ριμπάουντ σε 275 συμμετοχές.

Τίτλοι
------

#### Μοντεπάσκι Σιένα

* Σούπερ Καπ Ιταλίας: (2013)

#### Ολυμπιακός

* 2x Πρωταθλήματα Ελλάδας: (2015, 2016)

#### Ρεάλ Μαδρίτης

* Κύπελλο Ισπανίας: (2017)

#### ΤΣΣΚΑ Μόσχας

* 2x VTB Λίγκα: (2018, 2019)
* Ευρωλίγκα: (2019)

#### Μακάμπι Τελ Αβίβ

* 2x Πρωτάθλημα Ισραήλ: (2020, 2021)
* Κύπελλο Ισραήλ: (2021)

Παραπομπές
----------

1. ↑  DraftExpress NBA Draft Profile
2. 1 2 3  Το Sport24.gr παρουσιάζει τον Οθέλο Χάντερ Sport24.gr
3. ↑  Hawks Sign Hunter, Gardner, August 11, 2008
4. ↑  Hawks Waive Hunter[*νεκρός σύνδεσμος*].
5. ↑  Othello Hunter. asia-basket.com
6. ↑  Valladolid inks Othello Hunter Αρχειοθετήθηκε 2012-11-23 στο Wayback Machine.. CB Valladolid
7. ↑  Italian Basketball, Eurobasket.com
8. ↑  MONTEPASCHI SIENA announces Rochestie, Hunter Euroleague.net Αρχειοθετήθηκε 2013-12-19 στο Wayback Machine.
9. ↑  Olympiacos announces Othello Hunter Sportando.com
10. ↑  «Τελείωσε του Χάντερ στη Ρεάλ Μαδρίτης» (στα αγγλικά).. Ανακτήθηκε στις 2017-03-04.
11. ↑  «Στην ΤΣΣΚΑ Μόσχας για δυο χρόνια ο Οθέλο Χάντερ». Αρχειοθετήθηκε από το πρωτότυπο στις 2017-07-16.. Ανακτήθηκε στις 2017-07-19.
12. ↑  «Αναντολού Εφές – ΤΣΣΚΑ Μόσχας 83-91: «Τσάρος» ο Ιτούδης, στον θρόνο η ΤΣΣΚΑ!». *www.gazzetta.gr*. Ανακτήθηκε στις 19 Μαΐου 2019.
13. ↑  «Επίσημο: Στην Μακάμπι ο Οθέλο Χάντερ (vid)». *www.sdna.gr*. Ανακτήθηκε στις 16 Ιουλίου 2019.
14. ↑  «Μακάμπι - Ρεάλ: Ο Χάντερ έφτασε τους 1.500 πόντους στην EuroLeague». *www.gazzetta.gr*. Ανακτήθηκε στις 30 Ιανουαρίου 2020.
15. ↑  «Μακάμπι: Επέκταση στον Οθέλο Χάντερ! (photo-video)». *Eurohoops*. 3 Φεβρουαρίου 2020. Ανακτήθηκε στις 3 Φεβρουαρίου 2020.
16. ↑  «Πρωταθλήτρια Ισραήλ η Μακάμπι Τελ Αβίβ του Σφαιρόπουλου». *www.sport24.gr*. Ανακτήθηκε στις 24 Ιουνίου 2021.
17. ↑  Ιαν 2021 16:49, Επιμέλεια: Αλέξανδρος Τρίγκας Δημοσίευση: 13. «Ο Οθέλο Χάντερ το καλύτερο μπλοκ του α' μισού στην EuroLeague». *www.sport24.gr*. Ανακτήθηκε στις 13 Ιανουαρίου 2021.
18. ↑  Team, Allstarbasket (17 Ιουνίου 2021). «Πρωταθλήτρια Ισραήλ η Μακάμπι του Σφαιρόπουλου 73-67 την Γκαλίλ Γκιλμπόα (pics)». *AllStar Basket*. Ανακτήθηκε στις 24 Ιουνίου 2021.
19. ↑  «Μακάμπι Τελ Αβίβ: Τέλος η συνεργασία της με τον Χάντερ (pic) | Gazzetta». *www.gazzetta.gr*. Ανακτήθηκε στις 24 Ιουνίου 2021.
20. ↑  «Μπάγερν Μονάχου: Ανακοίνωσε Οθέλο Χάντερ! (pic & vid) | Gazzetta». *www.gazzetta.gr*. Ανακτήθηκε στις 21 Ιουλίου 2021.
21. ↑  «Μπάγερν: Ανανέωσε για μία σεζόν ο Χάντερ | Gazzetta». *www.gazzetta.gr*. Ανακτήθηκε στις 4 Ιουλίου 2022.
22. ↑  «Όλντενμπουργκ - Μπάγερν 78-90: Επιστροφή στο θρόνο της Κυπελλούχου | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.
23. ↑  «Ο Οθέλο Χάντερ αποσύρθηκε από το μπάσκετ». *www.sport24.gr*. Ανακτήθηκε στις 2 Σεπτεμβρίου 2023.

Εξωτερικοί σύνδεσμοι
--------------------

* NBA.com Profile Αρχειοθετήθηκε 2014-07-14 στο Wayback Machine.
* NBA stats at Basketball-Reference.com
* Euroleague.net profile
* Eurobasket.com Profile
* Italian League Profile Αρχειοθετήθηκε 2012-02-09 στο Wayback Machine. (Ιταλικά)
* Spanish League Profile (Ισπανικά)
* Draftexpress.com Profile
* NBADraft.net Profile
* ESPN.com College Basketball Profile